b'\n_START_ARTICLE_\n\xc5\xa0aki\xc5\xb3 sporto centras\n_START_SECTION_\nSporto kompleksas\n_START_PARAGRAPH_\nSporto komplekse pirmiausiai buvo atidaryta sporto sal\xc4\x97, pritaikyta \xc5\xbeaisti krep\xc5\xa1iniui ir tenisui bei treniruokli\xc5\xb3 sal\xc4\x97. Sporto sal\xc4\x97je vyko RKL var\xc5\xbeybos, kuriose \xc5\xa0akiams atstovavo krep\xc5\xa1inio klubas \xe2\x80\x9eZanavykas\xe2\x80\x9c. Sporto aik\xc5\xa1tele arenoje taip pat naudojasi rajonin\xc4\x97s lygos komandos, MKL (Moksleivi\xc5\xb3 krep\xc5\xa1inio lyga). Krep\xc5\xa1inio aik\xc5\xa1tel\xc4\x97je yra vir\xc5\xa1 500 s\xc4\x97dim\xc5\xb3 viet\xc5\xb3. Esant reikalui j\xc5\xb3 skai\xc4\x8di\xc5\xb3 galima padidinti iki 800 viet\xc5\xb3._NEWLINE_Sporto sal\xc4\x97je vyksta ir nacionalinio bei vietinio lygio badmintono var\xc5\xbeybos. Antrame auk\xc5\xa1te yra \xc4\xafruo\xc5\xa1ta treniruokli\xc5\xb3 sal\xc4\x97, kuri \xc5\xa1iuo metu yra moderniausia \xc5\xa0akiuose. Joje gausu treniruokli\xc5\xb3 ir kito sportinio inventoriaus. \xc4\x8cia lankytojams padeda patyr\xc4\x99 treneriai._NEWLINE_Centre 2011 m. vasario 18 d. \xc4\x97m\xc4\x97 veikti 25 m ilgio, 14 m plo\xc4\x8dio ir nuo 1,4 iki 1,8 m gylio plaukimo baseinas. \xc5\xa0alia jo yra s\xc5\xabkurin\xc4\x97 vonia, skirta vandens malonumus m\xc4\x97gstantiems \xc5\xbemon\xc4\x97ms. Vaikams tarp s\xc5\xabkurin\xc4\x97s vonios ir did\xc5\xbeiojo baseino \xc4\xafrengtas vaik\xc5\xb3 basein\xc4\x97lis (gylis - 45 cm), kuriame ma\xc5\xbeieji gali linksmai leisti laik\xc4\x85 \xc5\xbeaisdami vandenyje. \xc5\xa0alia klientams \xc4\xafrengtos dvi pirtys. Baseino lankytojus pri\xc5\xbei\xc5\xabri patyr\xc4\x99 gelb\xc4\x97tojai.'